На основу члана 10. став 2. и 37. став 1. тачка 7) Статута Града Ниша ("Службени лист Града Ниша", број 88/2008, 143/2016 и 18/2019),

Скупштина Града Ниша, на седници одржаној дана \_\_\_\_\_\_\_\_\_\_\_\_ 2021. године, донела је

**О Д Л У К У**

**О ИЗМЕНИ И ДОПУНИ ОДЛУКЕ О ЈАВНИМ ПРИЗНАЊИМА ГРАДА НИША**

**Члан 1.**

У Одлуци о јавним признањима Града Ниша ("Службени лист Града Ниша", број 96/2013, 102/2014, 106/2017 и 85/2019), у члану 4., након речи: „физичком или правном лицу са“ додају се речи: „местом рођења или“.

**Члан 2.**

У члану 6. став 4., речи: „служба надлежна за послове Скупштине“ замењују се речима: “Одсек за послове председника Скупштине Града, при Управи за органе Града и грађанска стања“.

**Члан 3.**

Ова одлука ступа на снагу осмог дана од дана објављивања у „Службеном листу Града Ниша".

Број:

У Нишу,

**СКУПШТИНА ГРАДА НИША**

Председник

др Бобан Џунић

***Образложење***

Одлуком о јавним признањима Града Ниша („Службени лист Града Ниша“, број 96/2013,102/2014, 106/2017 и 85/2019), установљено је десет јавних признања Града, прописани су услови и поступак доделе награда.

У циљу усаглашавања са Статутом Града Ниша („Службени лист Града Ниша“, број 88/2008, 143/2016 и 18/2019) и Одлуком о организацији градских управа Града Ниша („Службени лист Града Ниша“, број 114/2020 и 85/2021), Одлука о јавним признањима Града Ниша допуњује се, и речи „служба надлежна за послове Скупштине“ замењују се речима „Одсек за послове председника Скупштине Града, при Управи за органе Града и грађанска стања“.

На основу изложеног, предлаже се доношење Одлуке o изменaмa и допунама Одлуке о јавним признањима Града Ниша.

Вршилац дужности заменика начелника

Градске управе за друштвене делатности

Павлина Михајленко

**ЧЛАНОВИ ОДЛУКЕ КОЈИ СЕ МЕЊАЈУ**

**Члан 4.**

Награда "11. јануар" се може доделити физичком или правном лицу са пребивалиштем, односно седиштем на територији Града Ниша, појединачно или заједнички, без обзира на време и област достигнућа.

**Члан 6.**

Председник Скупштине је, по функцији, председник Комисије за награде.

У састав Комисије за награде Града Ниша именују се Градоначелник Града Ниша (у даљем тексту: Градоначелник) и представници Универзитета у Нишу, Епархије нишке и Војске Србије.

Решењем о именовању Комисије за награде именује се заменик председника Комисије за награде, који је по функцији заменик председника Скупштине и заменици чланова Комисије за награде, који се именују из исте структуре.

Административно-техничке и стручне послове у вези са доделом награде обавља служба надлежна за послове Скупштине.